WhatsApp maak nuwe funksie bekendWhatsApp-gebruikers kan nou hul ligging regstreeks met vriende en familie deel nadat dié boodskapdiens vandeesweek ŉ nuwe funksie, “Live Location”, bekendgemaak het. Gebruikers sal eersdaags die opsie hê om dié funksie aan te skakel wat hul in staat sal stel om hul ligging regstreeks met hul kontakte te deel. Volgens WhatsApp se blog laat die geënkripteerde funksie gebruikers toe om te beheer vir hoe lank hulle die ligging wil deel en kan gebruikers dit ook enige tyd beëindig. Die funksie werk soos volg: “Live Location” sal beskikbaar wees op Android- en iPhone-toestelle.